বারুইপুর মহকুমা
বারুইপুর মহকুমা হল ভারতের পশ্চিমবঙ্গ রাজ্যের অন্তর্গত দক্ষিণ চব্বিশ পরগনা জেলার একটি প্রশাসনিক মহকুমা। জেলার মোট জনসংখ্যার ২৯.৩৬ শতাংশ এই মহকুমার অধিবাসী। বারুইপুর মহকুমা হল একটি গ্রামীণ মহকুমা। এখানে নগরায়ণ হয়েছে সীমিত স্তরে। মহকুমার মোট জনসংখ্যার ৩১.০৫ শতাংশ শহরাঞ্চলে এবং ৬৮.৯৫ শতাংশ গ্রামাঞ্চলে বাস করে। মহকুমার দক্ষিণাঞ্চলে ২০টি জনগণনা নগর রয়েছে। সমগ্র দক্ষিণ চব্বিশ পরগনা জেলা গাঙ্গেয় বদ্বীপ অঞ্চলে অবস্থিত এবং এই জেলার দক্ষিণাঞ্চল বারুইপুর-জয়নগর সমভূমির অন্তর্গত।